

**Қожаберген жырау Толыбайұлының туғанына 350 жыл толуын дайындау және өткізу туралы**

Қазақстан Республикасы Үкіметінің 2012 жылғы 25 желтоқсандағы № 1678 Қаулысы

      «Мерейтойлар мен атаулы күндерді мерекелеу туралы» Қазақстан Республикасы Үкіметінің 1999 жылғы 28 қыркүйектегі № 1465 қаулысына сәйкес Қазақстан Республикасының Үкіметі **ҚАУЛЫ ЕТЕДІ**:

      1. Қоса беріліп отырған Қожаберген жырау Толыбайұлының туғанына 350 жыл толуын дайындау және өткізу жөніндегі іс-шаралар жоспары бекітілсін.

      2. «2012 – 2014 жылдары республикалық деңгейде өткізілетін мерейтойлар мен атаулы күндердің тізбесі туралы» Қазақстан Республикасы Премьер-Министрінің 2012 жылғы 17 қаңтардағы № 3-ө өкіміне мынадай өзгерістер мен толықтыру енгізілсін:

      көрсетілген өкіммен бекітілген 2012 – 2014 жылдары республикалық деңгейде өткізілетін мерейтойлар мен атаулы күндердің тізбесінде:

      реттік нөмірі 9-жолдың 4-бағаны мынадай редакцияда жазылсын:

      «МАМ, Оңтүстік Қазақстан облысының әкімі»;

      реттік нөмірі 10-жолдың 4-бағаны мынадай редакцияда жазылсын:

      «МАМ, БҒМ, барлық облыстардың, Астана, Алматы қалаларының әкімдері»;

      реттік нөмірі 11-жолдың 4-бағаны мынадай редакцияда жазылсын:

      «МАМ, Қарағанды облысының әкімі»;

      реттік нөмірі 12-жолдың 4-бағаны мынадай редакцияда жазылсын:

      «МАМ, Павлодар облысының әкімі, Қазақстан Жазушылар одағы (келісім бойынша)»;

      реттік нөмірі 13-жолдың 4-бағаны мынадай редакцияда жазылсын:

      «МАМ, Алматы, Қарағанды облыстарының, Астана, Алматы қалаларының әкімдері»;

      мынадай мазмұндағы реттік нөмірі 13-1-жолмен толықтырылсын:

      «

|  |  |  |  |  |
| --- | --- | --- | --- | --- |
| 13-1 | Қожаберген жырау Толыбайұлының 350 жылдығы | Қазақстан Республикасы Үкіметінің қаулысы | МАМ, БҒМ, Солтүстік Қазақстан облысының әкімі | 2013 жыл |

                                                                   »;

      реттік нөмірі 14-жолдың 4-бағаны мынадай редакцияда жазылсын:

      «МАМ, СДШІА, Ақмола, Жамбыл, Солтүстік Қазақстан облыстарының әкімдері»;

      реттік нөмірі 15-жолдың 4-бағаны мынадай редакцияда жазылсын:

      «МАМ, БҒМ, Алматы қаласының әкімі»;

      реттік нөмірі 16-жолдың 4-бағаны мынадай редакцияда жазылсын:

      «МАМ, БҒМ, Павлодар облысының әкімі, Қазақстан Жазушылар одағы (келісім бойынша)»;

      реттік нөмірі 17-жолдың 4-бағаны мынадай редакцияда жазылсын:

      «МАМ, Қарағанды, Павлодар облыстарының, Астана, Алматы қалаларының әкімдері»;

      реттік нөмірі 18-жолдың 4-бағаны мынадай редакцияда жазылсын:

      «МАМ, Алматы қаласының әкімі»;

      реттік нөмірі 19-жолдың 4-бағаны мынадай редакцияда жазылсын:

      «МАМ, Қарағанды облысының әкімі, Қазақстан Жазушылар одағы (келісім бойынша)».

      Ескертпеде: аббревиатуралардың толық жазылуы: мынадай редакцияда жазылсын:

      «Ескертпе: аббревиатуралардың толық жазылуы:

      МАМ – Қазақстан Республикасы Мәдениет және ақпарат министрлігі

      БҒМ – Қазақстан Республикасы Білім және ғылым министрлігі

      СДШІА – Қазақстан Республикасы Спорт және дене шынықтыру істері агенттігі»

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                           С. Ахметов*

Қазақстан Республикасы

Үкіметінің

2012 жылғы 25 желтоқсандағы

№ 1678 қаулысымен

бекітілген

 **Қожаберген жырау Толыбайұлының туғанына 350 жыл толуын дайындау**
**және өткізу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| Р/с
№ | Іс-шаралар атауы | Жауапты орындаушылар | Орындалу мерзімі | Қаржыландыру көздері | Болжамды шығыстар (мың теңге) |
| 1 | 2 | 3 | 4 | 5 | 6 |
| 1 | Қожаберген жырау Толыбайұлының 350 жылдығына арналған республикалық ғылыми-практикалық конференция өткізу | Қазақстан Республикасы Білім және ғылым министрлігі | 2013 жылғы I тоқсан | Талап етілмейді | - |
| 2 | Республикалық мәдениет ұйымдарында «Елім-ай» тақырыбындағы поэзия кешін өткізу | Қазақстан Республикасы Мәдениет және ақпарат министрлігі | 2013 жылғы I тоқсан | Талап етілмейді | - |
| 3 | Қожаберген жырау Толыбайұлының өмірі мен қызметі туралы «Қазақстан мұрағаттары» ақпараттық және ғылыми-практикалық журналына мақала дайындау және жариялау | Қазақстан Республикасы Мәдениет және ақпарат министрлігі | 2013 жылғы I тоқсан | Талап етілмейді | - |
| 4 | Қожаберген жырау Толыбайұлының 350 жылдығына арналған республикалық ғылыми-практикалық конференция өткізу | Солтүстік Қазақстан облысының әкімі | 2013 жылғы IІІ тоқсан | Жергілікті бюджет | 1000,0 |
| 5 | Қожаберген жырау Толыбайұлының мерейтойына арналған республикалық ақындар айтысын өткізу | Солтүстік Қазақстан облысының әкімі | 2013 жылғы IІІ тоқсан | Жергілікті бюджет | 5000,0 |
| 6 | Солтүстік Қазақстан облысының Жамбыл ауданында Қожаберген жырау Толыбайұлының 350 жылдығына арналған әдеби-музыкалық кеш өткізу | Солтүстік Қазақстан облысының әкімі | 2013 жылғы IІІ тоқсан | Жергілікті бюджет | 3000,0 |
| 7 | Қожаберген жырау Толыбайұлының 350 жылдығына арналған ұлттық спорт ойындарын өткізу | Солтүстік Қазақстан облысының әкімі | 2013 жылғы IІІ тоқсан | Жергілікті бюджет | 10 000,0 |
| 8 | Республикалық мәдениет ұйымдарында Қожаберген жырау Толыбайұлының мерейтойына арналған кітап көрмесін, дөңгелек үстел өткізу | Қазақстан Республикасы Мәдениет және ақпарат министрлігі | 2013 жылғы IV тоқсан | Талап етілмейді | - |
| 9 | Бұқаралық ақпарат құралдарында мерейтойлық іс-шараларды жария ету | Қазақстан Республикасы Мәдениет және ақпарат министрлігі | Жыл бойы | Талап етілмейді | - |
|
 | ЖИЫНЫ: |
 |
 | Жергілікті бюджет | 19 000,0 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК